PUBLICACIÓN BASES REGULADORAS DAS PROBAS SELECTIVAS PARA A PROVISIÓN EN PROPIEDADE, POR PROMOCIÓN INTERNA, DA PRAZA VACANTE DE INSPECTOR DE POLICÍA.
ADMINISTRACIÓN LOCAL — Municipal — Porriño, O (Persoal, oposicións, 14/12/2018)

Por Decreto da Alcaldía de data 23 de novembro de 2.018, ditado no expediente Nº. 5021/2018, aprobáronse as Bases seguintes: Provisión de unha (1) praza vacante da plantilla do Concello do Porriño, da categoría de INSPECTOR da escala executiva e integrada na Escala de Administración Especial, Subescala de Servizos Especiais, clase Policía Local, do grupo de clasificación profesional A, subgrupo A2, nivel 21, e incluída na Modificación da Oferta de Emprego Público do 2016 (DOG nº 78 de 23-04-2018), dotada coas retribucións básicas correspondentes ao devandito grupo e subgrupo de titulación e coas complementarias asignadas a devandita praza. O persoal nomeado non poderá exercer ningunha outra actividade pública ou privada, e quedará afectado ao establecido na Lei 53/1984, de 26 de decembro, de incompatibilidades de Persoal ao Servicio das Administracións públicas. Establécese o procedemento de selección de concurso-oposición polo sistema de promoción interna de entre os funcionarios do corpo da policía local do Porriño cun mínimo de tres anos de antigüidade na categoría de oficial, da escala básica e que reúna os requisitos esixidos nestas bases. As presentes bases da convocatoria publicaranse no Boletín Oficial da Provincia de Pontevedra (BOPPO), así como un anuncio delas no Diario Oficial de Galicia (DOG) e no Boletín Oficial do Estado (BOE), no que aparecerá o concello convocante, o número de prazas que se convocan, a escala e categoría a que pertencen, o sistema de acceso e unha cita dos boletíns oficiais en que figuren as bases correspondentes. O presente proceso selectivo rexerase polo establecido nestas bases e para o non previsto observarase o disposto na Lei 4/2007, do 20 de abril, de coordinación de policías locais, no Decreto 243/2008, do 16 de outubro, que a desenvolve, e na Orde do 28 de xaneiro de 2009 pola que se determinan as probas de selección, temarios e baremos de méritos para o ingreso, promoción interna e mobilidade nos corpos de policía local. Será requisito necesario para participar na convocatoria o aboamento da taxa por participar no procedemento de selección. Para isto, os aspirantes deberán ter ingresado na conta IBAN ES55 2080 5054 02 31 1001 7139 que o Concello do Porriño ten aberta en ABANCA Corporación Bancaria, S. A (sucursal do Porriño) a cantidade de 23,89 euros en concepto de participación no proceso de selección segundo a vixente ordenanza fiscal deste Concello. No xustificante de aboamento, que se deberá achegar á solicitude, deberá constar o nome e apelidos do aspirante, pago taxa sistema promoción interna de INSPECTOR policía local da modificación OEP/2016 Concello Porriño. En ningún caso a mera presentación do referido xustificante e o pagamento dos dereitos de participación no proceso de selección de promoción interna suporá substituír o trámite de presentación en tempo e forma da solicitude. Para ser admitidos no proceso selectivo, os aspirantes terán que reunir no día de finalización do prazo de presentación de solicitudes, os seguintes requisitos: Para poder ser admitido no procedemento de selección, deberá achegarse á instancia orixinal ou copia compulsada da seguinte documentación: A presentación de solicitudes poderá realizarse no Rexistro xeral do Concello do Porriño ou en calquera das formas establecidas no artigo 16 da Lei 39/2015, de 1 de outubro, do procedemento administrativo común das administracións públicas. O horario do Rexistro xeral do Concello do Porriño é de 09:00 a 14:00 horas de luns a venres. O prazo para a presentación das solicitudes será de vinte días naturais contados dende o seguinte ao da publicación do anuncio da convocatoria no BOE. Unha vez que rematado o prazo de presentación de solicitudes, e despois de comprobadas, a Alcaldía ditará resolución pola que se declarará aprobada a lista provisional de admitidos i excluídos, coas causas que motivaron a exclusión, de ser o caso así como a designación do tribunal cualificador. Esta resolución publicarase no Boletín Oficial da Provincia de Pontevedra (BOPPO), no taboleiro de anuncios e de forma complementaria, na páxina web municipal www.oporrino.org.Os aspirantes excluídos disporán dun prazo de 10 días hábiles, contados desde o seguinte ao da publicación da lista provisional de admitidos e excluídos no BOPPO, para que poidan emendar erros ou defectos que motivara a súa exclusión e presentar nova documentación, así como para promover a recusación dos membros do tribunal. Transcorrido o prazo anterior, a Alcaldía ditará nova resolución pola que aprobará a lista definitiva de admitidos i excluídos ao proceso selectivo de promoción interna e se fixara o lugar, data e hora e en que se constituirá o Tribunal que avaliará os méritos e darán comezo das probas da fase da oposición. Esta resolución publicarase no BOPPO, no taboleiro de anuncios e de forma complementaria, na páxina web municipal www.oporrino.org. O tribunal cualificador das probas selectivas estará formado por cinco membros: un presidente, un secretario e tres vogais e quedará integrado polas persoas que designe a Alcaldía, publicándose a súa composición consonte ao disposto na base anterior, coa lista provisional de admitidos e excluídos ao proceso selectivo. O tribunal quedará integrado, ademais, polos respectivos suplentes que serán designados xunto cos titulares. A pertenza aos órganos de selección será sempre a título individual, non pudendo ostentarse en representación nin por conta de ninguén. A composición do Tribunal deberá axustarse aos principios de imparcialidade e profesionalidade das persoas que os integren, e tenderase, así mesmo, á paridade entre muller e home, e os seus membros deberán pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para a participación no proceso selectivo. Non poderá formar parte do tribunal cualificador o persoal de elección ou de designación política, o persoal interino ou persoal laboral temporal e o persoal eventual, nin tampouco as persoas que nos cinco anos anteriores á publicación desta convocatoria realizasen tarefas de preparación de aspirantes a probas selectivas ou colaborasen durante ese período con centros de preparación de opositores. Os membros do tribunal deberán absterse de intervir, notificándollo ao órgano que os designe, cando concorran neles circunstancias das previstas no artigo 23 da Lei 40/2015, de 1 de outubro, de Réxime Xurídico do Sector Público, así como cando realizasen tarefas de preparación de aspirantes a probas selectivas de acceso nos cinco anos inmediatamente anteriores á publicación desta convocatoria, consonte o disposto no artigo 34 da Lei 4/2007 de Coordinación de policías locais e no artigo 13.2º do Real decreto 364/1995, do 10 de marzo, do regulamento xeral de ingreso. Así mesmo, os interesados poderán recusar aos membros do tribunal cando, ao seu xuízo, concorra neles algunha das circunstancias previstas no parágrafo anterior, conforme ao artigo 24 Lei 40/2015, de 1 de outubro, de Réxime Xurídico do Sector Público. Todos os membros do tribunal terán voz e voto. O tribunal non poderá constituírse nin actuar sen a asistencia do Presidente e do Secretario ou, no seu caso, quen lles substitúan, e da metade, polo menos, dos seus membros. O tribunal, por medio do seu Presidente, poderá dispor a incorporación aos seus traballos de asesores especialistas, con voz pero sen voto, quen colaborarán co órgano de selección exclusivamente no exercicio das súas especialidades técnicas. Así mesmo o tribunal poderá valerse de persoal auxiliar durante o desenvolvemento do proceso selectivo. O tribunal está facultado e queda autorizado para resolver cantas dúbidas poidan exporse e para adoptar os acordos que garantan a boa orde da convocatoria, en todo o non previsto polas presentes bases e normativa aplicable. Os acordos do tribunal só poderán ser impugnados polos interesados nos supostos e na forma establecida na Lei 39/2015, do procedemento administrativo común das administracións públicas. As resolucións do tribunal cualificador vinculan á Administración, sen prexuízo de que esta, no seu caso, poida proceder á súa revisión, conforme ao previsto nos artigos 106 e seguintes da Lei 39/2015, do procedemento administrativo común das administracións públicas. Aos membros do tribunal e os citados asesores e persoal auxiliar que concorran ás súas sesións, aboaránselles indemnizacións por asistencia e, cando cumpra, por dietas e gastos de viaxe, nas contías establecidas na lexislación vixente no momento dos devengos. As indemnizacións dos asesores, salvo disposición en contrario, serán as establecidas para os vogais. De conformidade co artigo 12, epígrafes 4 e 5 do Decreto 243/2008, os aspirantes deberán acudir ás probas nas horas e datas dos respectivos chamamentos, sen posibilidade de aprazamento calquera que fose a causa que lles impida acudir, agás que a escusa sexa posible por ter amparo nun precepto legal así como o suposto que se describe a continuación. As presentes bases establecen que as mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente os primeiros días despois do puerperio, a súa coincidencia coas datas de realización de calquera dos exames ou probas previstos no proceso selectivo poderán poñelo en coñecemento do tribunal, xuntando á comunicación o correspondente informe médico oficial. A comunicación deberá realizarse co tempo suficiente e o tribunal determinará con base na información de que dispoña, se procede ou non realizar a proba nun lugar alternativo ou ben un aprazamento da proba, ou ben ambas as medidas conxuntamente. En ningún caso as probas de recoñecemento médico estimarán como circunstancias negativas para os efectos do proceso selectivo, calquera que fose derivada da situación de embarazo e lactación. A solicitude da muller que acredite atoparse nestas circunstancias, os tribunais poderán determinar que estas probas se realicen en calquera outra fase ou momento do proceso selectivo. Tamén o tribunal poderá sinalar razoadamente de oficio, oída a afectada, unha data apropiada segundo as condicións da muller que se atope nestas circunstancias. O sistema de selección de promoción interna mediante o procedemento de CONCURSO-OPOSICIÓN consta das seguintes fases: 1. FASE DE CONCURSO: Non terá carácter eliminatorio e consistirá na comprobación, avaliación e cualificación por parte do tribunal dos méritos alegados e xustificados polos aspirantes, de acordo co baremo que se recolle no Anexo I destas Bases, para o que acompañarán á instancia os documentos xustificativos dos devanditos méritos (orixinais ou fotocopias compulsadas, de presentaren fotocopias simples, o aspirante que fose proposto polo Tribunal deberá aportar os orixinais o fotocopias compulsadas antes de ser nomeado). Non se tomarán en consideración nin serán valorados aqueles méritos que non queden debidamente acreditados, en todos os seus extremos, na data de finalización do prazo de presentación das instancias. Con todo, non será necesario presentar documentos que xa se encontren en poder do Concello do Porriño. En aplicación do disposto no art.32. b) do Decreto 243/2008, do 16 de outubro, no concurso-oposición, a valoración total dos méritos será obxecto de limitación, cun máximo de puntos preestablecido. Tendo en conta que á fase de concurso lle corresponderá unha porcentaxe máxima do 40% da puntuación máxima total, incluída a da oposición, para ponderar equitativamente os méritos tomarase como referencia este máximo de puntos que os aspirantes poderían acadar, ao cal se lle outorgarán os catro puntos. Proporcionalmente se lle asignará a puntuación a cada aspirante, aplicando a regra de tres simple e cun máximo de tres decimais sen redondeo. A cualificación da fase de concurso será publicada no taboleiro de anuncios e, de forma complementaria, na páxina web municipal www.oporrino.org, non tendo que mediar prazo previo algún entre a publicidade das cualificacións da fase de concurso e o chamamento de aspirantes e inicio da fase de oposición.2. FASE DE OPOSICIÓN: Será posterior á fase de concurso e constará de 3 probas, dúas de coñecementos referido ao temario das presentes bases e que se recolle no seu Anexo II; e unha terceira de coñecemento da lingua galega. Primeira Proba: Consistirá en contestar por escrito, nun período máximo de dúas horas, a un test de 120 preguntas con 4 alternativas de resposta, determinadas polo Tribunal inmediatamente antes de celebrarse a proba e referidas ao contido do temario do Anexo II das presentes bases. Esta proba cualificarase de cero a dez puntos, sendo preciso acadar cinco puntos como mínimo, para non quedar eliminado. A cualificación farase atendendo á seguinte fórmula: N=(A-F/3)/12. Sendo N=nota final da proba; A=preguntas acertadas; F=preguntas falladas ou non respostadas. Segunda Proba: Consistirá na resolución dun caso práctico, no tempo máximo dunha hora, determinado polo tribunal inmediatamente antes de celebrarse a proba e relacionado co temario recollido no Anexo II das presentes bases da convocatoria, e que o opositor deberá ler ante o tribunal en sesión pública. Esta proba cualificarase de cero a dez puntos, sendo necesario alcanzar cinco puntos como mínimo, para non quedar eliminado. A puntuación final da fase de oposición de cada aspirante será a media aritmética das cualificacións de ambas as probas, sendo necesario acadar en cada unha das probas un mínimo de cinco puntos para superar a oposición. Para ponderar esta puntuación en relación ao 60% da nota final que corresponde á fase de oposición, aplicarase a regra de tres simple, tendo en conta que á nota máxima que se podería alcanzar na oposición, que sería un dez, se lle outorgarían seis puntos para a nota ponderada coa fase de concurso, de xeito que ambas as puntuacións ponderadas, a do concurso e a da oposición, sumarían como máximo dez puntos, correspondendo nesa puntuación unha porcentaxe máxima do 40% ao concurso e do 60% a da oposición. Terceira Proba.— Coñecemento da lingua galega. Consistirá na tradución directa ou inversa dun ou varios textos, en castelán ou galego, facilitados polo Tribunal, nun tempo máximo de 30 minutos. Este exercicio será cualificado unicamente de apto ou non apto. Estarán exentos da realización desta proba os/as aspirantes que acrediten posuír o título Celga 4 ou equivalente, segundo o disposto na Orde de 16 de xullo de 2007, pola que se regulan os certificados oficiais acreditativos dos niveis de coñecemento da lingua galega no seus anexo I. Esta exención haberán de acreditala documentalmente xunto coa solicitude de participación no proceso selectivo. Os aspirantes que non acreditasen estar en posesión do Celga 4 ou equivalente e que non superasen esta proba quedarán excluídos do proceso selectivo. O lugar, data e hora de celebración da primeira proba establecerase na resolución na que se aprobe a lista definitiva de aspirantes admitidos e excluídos. Nas probas selectivas garantirase a liberdade de elección de lingua galega e de lingua castelá. Os aspirantes serán convocados para cada proba en chamamento único e perderán o seu dereito os que non comparezan cando se realice, agás en casos alegados e xustificados con anterioridade á realización das probas, os cales serán libremente apreciados polo Tribunal. A non presentación de un aspirante a calquera das probas obrigatorios no momento de ser chamado, determinará automaticamente o decaemento do seu dereito a participar na mesma e nas sucesivas, quedando excluído, en consecuencia, do procedemento selectivo. Aos efectos previstos neste apartado, o chamamento se considerará único, aínda que haxa que dividirse en varias sesións a realización do exercicio que así o requira, debendo asistir os aspirantes á sesión á que haxan sido convocados. Os aspirantes deberán presentarse para a realización de cada proba provistos do Documento Nacional de Identidade (DNI) ou documento fidedigno acreditativo da súa identidade, a xuízo do tribunal, así como dos medios materiais adecuados e necesarios para a práctica das probas. Cando as probas non poidan ser realizadas de forma conxunta, a actuación dos aspirantes efectuarase por orde alfabética de apelidos e nome, dando comezo pola letra que resulte do sorteo anual polo que se determina a orde de actuación dos aspirantes en todas as probas selectivas que se celebren durante o ano no ámbito da Administración Xeral do Estado, e que se publica no BOE. En calquera momento o tribunal poderá requirir os opositores para que acrediten a súa identidade. Se en calquera momento do proceso selectivo chegara a coñecemento do Tribunal que algún dos aspirantes non posúe a totalidade dos requisitos esixidos na convocatoria, deberá propoñer á alcaldía a súa exclusión indicando as inexactitudes ou falsidades observadas para os efectos procedentes, previa audiencia coa persoa interesada, que perderá todos os dereitos que puidesen derivar da súa participación no procedemento. Os exercicios celebraranse sen outra asistencia que os membros do tribunal, os colaboradores designados por este e os opositores, agás que o tribunal acorde a realización dalgunha proba que o poida requirir de xeito oral, que se realizarán en sesión pública. Non se permitirá o acceso aos locais nos que se realice o exercicio con teléfonos móbiles, axendas electrónicas, reloxos intelixentes ou calquera outro instrumento do que se poida valera persoa aspirante para auxiliarse na realización do exercicio, agás que se atopen totalmente apagados durante o exame. En caso contrario, a persoa aspirante será sancionada coa expulsión do exame e o abandono do proceso selectivo. Desde a terminación dun exercicio ou proba e o comezo da/o seguinte deberá transcorrer un prazo mínimo de 48 horas e un máximo de 40 días naturais. A publicación dos anuncios de celebración dos restantes exercicios será efectuada polo tribunal no local onde se celebrara o exercicio precedente, no taboleiro de anuncios e, de forma complementaria, na páxina web municipal www.oporrino.org, cunha antelación mínima de doce horas, si se trata do mesmo exercicio, ou de vintecatro horas, si se trata dun novo. Concluído cada un dos exercicios da oposición o Tribunal fará pública a relación, por orden descendente, de aspirantes que o superasen, coa indicación da puntuación obtida no taboleiro de anuncios do Concello do Porriño, sen prexuízo da súa publicación complementaria na devandita páxina web www.oporrino.org.Os opositores non incluídos na devandita relación terán a consideración de non aptos quedando eliminados da oposición. Para determinar a cualificación final sumarase a obtida na fase de concurso e a da oposición. Rematado o proceso selectivo, o tribunal proporá ao órgano convocante e fará pública a relación de aprobados, por orde decrecente de puntuación, cuxo número máximo deberá coincidir co de prazas convocadas. O tribunal elaborará, tamén por orde decrecente de puntuación, unha lista de reserva, cun número de aspirantes que será como máximo igual ao de aprobados, en que figurarán aqueles aspirantes que, aínda que superen o proceso selectivo, non resulten aprobados por obter unha puntuación de ordinal inferior ao número de prazas convocadas. No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos en que o aspirante aprobado non chegue a tomar posesión, e sempre con anterioridade ao desenvolvemento do curso correspondente, o órgano convocante, ao abeiro do disposto no artigo 61.8º do Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público, deberá substituílo polo seguinte na orde de puntuación da lista complementaria de reserva, segundo a orde de puntuación acadado. Habida conta da infrarrepresentación do sexo feminino no corpo da policía local deste concello en aplicación do artigo 49 do Decreto Lexislativo 2/2015, de 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade, establécese que de existir empate entre dous ou máis candidatos serán admitidas as mulleres, agás se considerando obxectivamente todas as circunstancias concorrentes nas persoas candidatas de ambos sexos existen motivos non discriminatorios para preferir ao home. De persistir o empate unha vez aplicada a regra establecida no apartado anterior, este resolverase a favor do aspirante que acadara maior puntuación nos exercicios da fase de oposición, pola mesma orde do seu desenvolvemento, se o empate continuase desfarase atendendo sucesivamente ás puntuacións obtidas na fase de concurso polo seguinte orde: maior puntuación no apartado “A.1. Titulacións académicas oficiais”; maior puntuación no apartado “A.2. Antigüidade como funcionario de carreira”; maior puntuación no apartado “A.3. Formación profesional e docencia”; maior puntuación no apartado “A.4. Distincións e recompensas oficiais”; maior puntuación no apartado “A.5. Idiomas”; e por último mediante sorteo. O concello do Porriño comunicará á Academia Galega de Seguridade Pública a relación do alumnado que debe incorporarse ao curso selectivo, e solicitará a reserva das prazas correspondentes. Para o desenvolvemento do curso selectivo de formación, a persoa aprobada será nomeada funcionaria en prácticas, cos dereitos e deberes que legalmente lle correspondan segundo a súa situación e categoría. A superación do curso selectivo resulta obrigatorio para acceder á condición de persoal funcionario de carreira na categoría e para a praza de INSPECTOR obxecto desta convocatoria. No caso da non incorporación ao curso ou de abandono deste sen rematalo, agás por causas excepcionais ou alleas a súa vontade o aspirante perderá todos os dereitos acadados no proceso selectivo. O alumnado que non supere o curso na Academia Galega de Seguridade Pública, incluídas as probas ou exames de carácter extraordinario, perderá todos os dereitos acadados no proceso selectivo. Unha vez superado o curso selectivo a Academia Galega de Seguridade emitirá informe ao Concello do Porriño certificando tal circunstancia, de xeito que se poida proceder ao nomeamento como persoal funcionario de carreira e á toma de posesión na praza vacante da plantilla do Concello do Porriño, da categoría de INSPECTOR da escala executiva e integrada na Escala de Administración Especial, Subescala de Servizos Especiais, clase Policía Local, do grupo de clasificación profesional A, subgrupo A2, nivel 21. O devandito nomeamento publicarase no Diario Oficial de Galicia, sen prexuízo da súa toma de posesión unha vez practicada a notificación persoal do nomeamento. A toma de posesión efectuarase dentro do prazo máximo de dez días, contados desde o seguinte ao da notificación do nomeamento. De non tomar posesión no prazo indicado o nomeado quedará en situación de cesante, a non ser que presente causa xustificada que deberá ser alegada e aceptada. No acto de toma de posesión, o funcionario nomeado deberá prestar xuramento ou promesa, de conformidade coa fórmula prevista no Real Decreto 707/1979 de 5 de abril. As bases desta convocatoria vinculan a Administración municipal, ao tribunal cualificador e aos aspirantes que participen no proceso selectivo convocado. O tribunal do proceso selectivo queda facultado para a interpretación das bases da convocatoria, así como para resolver cantas dúbidas e incidencias presente a súa aplicación; para estes efectos poderá adoptar os acordos necesarios procurando a boa orde e desenvolvemento do proceso selectivo. No non previsto nestas bases estarase ao establecido na Lei 4/2007, de 20 de abril, de coordinación de policías locais, Decreto 243/2008, do 16 de outubro polo que se desenvolve a Lei 4/2007; Orde do 28 de xaneiro de 2009 pola que se determinan as probas de selección, temarios e baremos de méritos para o ingreso, promoción interna e mobilidade nos corpos de policías locais, para a integración dos vixilantes e auxiliares de policía ou interinos, para o acceso como vixilantes municipais e a contratación de auxiliares de policía de tempada; Lei 7/2004, de 16 de xullo, galega para a igualdade de mulleres e homes; Decreto Lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade; Lei 7/1985, de 2 de abril, reguladora de bases de réxime local; Real Decreto Lexislativo 781/1.986, de 18 de abril, texto refundido de disposicións legais vixentes en materia de réxime local; RDL 5/2015, de 30 de outubro, polo que se aproba o texto refundido da Lei do Estatuto Básico do Empregado Público; Lei 2/2015, de 29 de abril do emprego público de Galicia; Real Decreto 364/1995, de 10 de marzo, polo que se aproba o regulamento xeral de ingreso do persoal ao servizo da administración xeral do estado e de provisión de postos de traballo e promoción profesional dos funcionarios civís da administración xeral do estado; Real Decreto 896/1991, de 7 de xuño, polo que se establecen las regras básicas e os programas mínimos a que debe axustarse o procedemento de selección dos funcionarios da Administración Local, e demais disposicións concordantes e de xeral aplicación. As bases da convocatoria e cantos actos administrativos deriven das mesmas e das actuacións do tribunal poderán ser impugnadas nos casos e na forma establecidos pola lexislación vixente reguladora do procedemento administrativo común das administracións Públicas, a Lexislación reguladora das bases do réxime local, así como na Lexislación reguladora da xurisdicción contencioso administrativa, segundo corresponda. Así mesmo a Administración municipal poderá, de ser o caso, proceder á revisión das resolucións dos tribunais de conformidade co previsto na lexislación vixente reguladora do réxime xurídico das administracións públicas e do procedemento administrativo común das administracións Públicas. A FASE DE CONCURSO, prevista nestas bases, rexerase segundo o establecido no anexo II da Orden de 28-01-2009 pola que se determina as probas de selección, temarios e baremos de méritos para ingreso, promoción interna e mobilidade nos corpos de policía locais (DOG n º 22 de 02-02-2009) polo seguinte BAREMO DE MÉRITOS: Tendo en conta o previsto no artigo 76 e na disposición transitoria terceira do Estatuto básico do empregado público, as titulacións que se baremarán serán as seguintes: Puntuación máxima da epígrafe A.1: 4,00 puntos. Non se valorará a titulación requirida para o acceso á categoría á que se aspira, agás que se posúa máis dunha. Tampouco se terán en conta, para os efectos de valoración, as titulacións necesarias ou as que se empregasen como vía de acceso para a obtención dunha titulación superior xa valorada. Para os efectos de equivalencia de titulación só se admitirán as recoñecidas polo ministerio competente na materia como títulos académicos de carácter oficial e validez en todo o territorio nacional, debendo achegarse a correspondente declaración oficial de equivalencia, ou disposición na que se estableza esta e, se é o caso, o BOE en que se publica. Só se valorarán os títulos antes citados, non os cursos realizados para a súa obtención. Para os efectos de valoración da antigüidade só serán tidos en conta os servizos prestados como funcionario de carreira. Puntuación máxima do apartado A.2.: 4,00 puntos. A.3.1. Formación profesional continua: A.3.1.1. Os cursos de formación profesional ou outras actividades formativas desenvoltas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, serán valorados de acordo ao seguinte baremo: A.3.1.2. Os cursos de manifesto interese policial homologados pola Academia Galega de Seguridade Pública, superados nas universidades, administracións públicas ou a través dos plans de formación continua, serán valorados de acordo ao seguinte baremo: Non se terán en conta, para os efectos de valoración: os cursos obrigatorios que formen parte do proceso de selección para o acceso a calquera categoría ou emprego dos corpos e forzas de seguranza; os cursos repetidos, agás que transcorrese un período superior a cinco anos desde a finalización do primeiro curso, e os cursos necesarios para a obtención das titulacións da epígrafe A.1 do anexo II desta orde, nin a superación de materias destes. A.3.2. Docencia: A.3.2.1. A participación como profesor en cursos ou outras actividades formativas desenvoltas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, dirixidos en particular aos corpos de policía local, ou tamén ao colectivo dos corpos e forzas de seguranza, valoraranse por hora impartida a razón de: A.3.2.2. A participación como profesor en cursos ou outras actividades formativas de manifesto interese policial dirixidos en particular aos corpos de policía local, ou tamén ao colectivo das forzas e corpos de seguranza, desenvoltas nas universidades, administracións públicas ou a través dos plans de formación continua, valoraranse por hora impartida a razón de: O mesmo curso impartido en máis dunha ocasión só computará unha vez, agás que transcorrese un período superior a cinco anos desde a súa impartición. Os méritos desta epígrafe A.3. deberán acreditarse dentro do prazo que se determine, mediante a presentación dos diplomas ou certificados correspondentes, que expresarán claramente os contados xerais e as horas de formación ou docencia, se é o caso. Puntuación máxima do apartado A.3.: 8,00 puntos. Puntuación máxima da epígrafe A.4.: 2,00 puntos. O coñecemento doutro idioma distinto ao español e ao galego, acreditado por certificado de Escola Oficial de Idiomas, valorarase a razón de: a) Ciclos. b) Niveis. Só se terá en conta o ciclo ou nivel de máis valor dos que se acrediten. Puntuación máxima do apartado A.5.: 4,00 puntos. Só se terá en conta o título de máis nivel dos que se acrediten. Puntuación máxima do apartado A.6.: 2,00 puntos. Puntuación máxima total 24, 00 puntos 1. O Estado. Concepto. Elementos. A división de poderes. Funcións. Organización do Estado español. Constitución. Concepto e clases. O poder constituínte. Antecedentes constitucionais en España. A Constitución española de 1978. Estrutura e contido. A reforma da Constitución española. O Estado español como Estado social e democrático de dereito. Dereitos e deberes constitucionais; clasificación e diferenciación.2. Dereitos fundamentais e liberdades públicas I: dereito á vida e integridade. Liberdade ideolóxica, relixiosa e de culto. Dereito á liberdade e seguranza. Dereito á honra, á intimidade persoal e familiar e á propia imaxe. A inviolabilidade do domicilio e o segredo das comunicacións. A liberdade de residencia e de circulación. O dereito á liberdade de expresión recoñecido no artigo 20 da Constitución.3. Dereitos fundamentais e liberdades públicas II: Dereito de reunión. Dereito de asociación. Dereito á participación nos asuntos públicos e ao acceso a funcións e cargos públicos. A tutela xudicial efectiva e a prohibición de indefensión. A imposición de condena ou sanción do artigo 25 da Constitución, sentido das penas e medidas de seguranza.4. Prohibición de tribunais de honra. O dereito á educación e a liberdade de ensino. Dereito á sindicación e á folga, especial referencia aos membros das forzas e corpos de seguranza. Dereito de petición.5. Dereitos e deberes dos cidadáns. Os principios reitores da política social e económica. As garantías dos dereitos e liberdades. Suspensión xeral e individual destes. O Valedor do Pobo.6. A Coroa. As Cortes Xerais. Estrutura e competencias. Procedemento de elaboración das leis. Formas de Goberno. O Goberno e a Administración. Relacións do Goberno coas Cortes Xerais. Funcións do Goberno.7. O Poder Xudicial. Principios constitucionais. Estrutura e organización do sistema xudicial español. O Tribunal Constitucional.8. Organización territorial de Estado. As comunidades autónomas. O Estatuto de autonomía de Galicia. Estrutura e disposicións xerais. Institucións: Parlamento. Presidente e Consello de Goberno. Mención ao Tribunal Superior de Xustiza.9. Relación da Xunta de Galicia coa Administración do Estado e con outras comunidades autónomas. Competencias da Comunidade Autónoma de Galicia. A reforma do Estatuto de autonomía para Galicia.10. O dereito administrativo. Fontes e xerarquía das normas.11. O acto administrativo. Concepto. Elementos. Clases. A validez dos actos administrativos; nulidade e anulabilidade. Notificación de actos administrativos. Cómputo de prazos. Recursos administrativos. Alzada e reposición; o recurso extraordinario de revisión.12. O procedemento administrativo. Concepto e principios xerais. Clases. Os interesados. A estrutura do procedemento administrativo.13. O réxime local español. Principios constitucionais e regulación xurídica. Tipos de entidades locais.14. O municipio. Concepto e elementos. Competencias municipais. A provincia: concepto, elementos e competencias.15. A organización e funcionamento do municipio. O Pleno. O alcalde. A Xunta de Goberno Local. Outros órganos municipais.16. Bens, actividades e servizos públicos na esfera local.17. Ordenanzas, regulamentos e bandos. Clases e procedemento de elaboración e aprobación.18. A licenza municipal. Tipos. Actividades sometidas a licenza. Tramitación.19. Función pública local. A súa organización. Adquisición e perda da condición de funcionario. Dereitos, deberes e incompatibilidades dos funcionarios. Situacións administrativas.20. Lei orgánica de forzas e corpos de seguranza. Disposicións xerais. Principios básicos de actuación. Disposicións estatutarias comúns. Réxime disciplinario.21. Lei orgánica de forzas e corpos de seguranza. Funcións da policía local.22. Lei de coordinación das policías locais de Galicia. Estrutura e aspectos esenciais.23. A selección, formación, promoción e mobilidade das policías locais de Galicia.24. Réxime disciplinario da policía local. Réxime de incompatibilidades. Segunda actividade. Retribucións.25. A policía local como instituto armado de natureza civil. Lexislación aplicable sobre armamento. O uso de armas de fogo.26. A actividade da policía local como policía administrativa I: consumo, abastos, mercados. Venda ambulante.27. A actividade da policía local como policía administrativa II: espectáculos públicos e actividades recreativas e establecementos públicos.28. A actividade da policía local como policía administrativa III: urbanismo. Infraccións e sancións. A protección ambiental: prevención e calidade ambiental, residuos e disciplina ambiental.29. A Lei de emerxencias de Galicia: aspectos fundamentais.30. Os plans de emerxencia. Coordinación de todas as administracións. Actuación policial.31. Concepto e contido do dereito penal. Principios que o informan. Principio de legalidade. Principio de irretroactividade e as súas excepcións.32. Delitos e faltas. Circunstancias modificativas da responsabilidade criminal.33. Persoas responsables: autores e cómplices. Graos de execución do delito.34. Delitos cometidos con ocasión do exercicio dos dereitos fundamentais e das liberdades públicas garantidos pola Constitución. Delitos cometidos polos funcionarios públicos contra as garantías constitucionais.35. Delitos contra a Administración pública.36. Atentados contra a autoridade e os seus axentes. Desordes públicas.37. Homicidio e as súas formas. Faltas contra as persoas.38. Delitos e faltas contra o patrimonio e a orde socioeconómica.39. Delitos contra a saúde pública. Tráfico de drogas.40. Delitos relativos á ordenación do territorio e á protección do patrimonio histórico e do ambiente.41. Delitos contra a seguranza viaria. Faltas cometidas con ocasión da circulación de vehículos a motor. Lesións e danos imprudentes.42. As penas. Concepto, clases: privativas de liberdade, privativas de dereitos e multa. Clasificación pola súa gravidade: graves, menos graves e leves.43. A policía local como policía xudicial. Lexislación e funcións.44. O atestado policial na Lei de axuizamento criminal. Concepto e estrutura.45. Entrada e rexistro en lugar pechado. Intervención das comunicacións telefónicas. Intervención das comunicacións postais. Uso da información obtida por estes medios.46. Detención: concepto, clases e supostos. Prazos de detención. Obrigas do funcionario que efectúa unha detención.47. Contido da asistencia letrada ao detido. Dereito do detido. Responsabilidades penais en que pode incorrer o funcionario que efectúa unha detención. O procedemento de habeas corpus.48. Lei de seguranza viaria. Regulamentos de desenvolvemento. Estrutura e conceptos xerais.49. Normas xerais de circulación: lugar na vía, velocidade, prioridade de paso. Cambios de dirección e sentido. Adiantamentos. Parada e estacionamento.50. Vehículos e transportes especiais. Cinto e casco de seguranza. Circulación por zonas peonís. Comportamento en caso de emerxencia.51. Sinais de circulación. Clasificación e orde de prioridade.52. Permisos e licenzas de condución: as súas clases. Intervención, suspensión e revogación.53. Transporte de mercadorías perigosas por estrada. Normativa legal. Intervención en caso de accidente. A inspección técnica de vehículos. Transporte escolar: normativa vixente. O tacógrafo: definición e uso.54. Procedemento sancionador por infraccións á normativa de circulación. Actuacións complementarias. Inmobilización e retirada de vehículos da vía pública. Carencia do seguro obrigatorio.55. Accidentes de circulación: definición, tipos e actuacións da policía local.56. Alcoholemia. Datos. A súa consideración segundo a normativa vixente. Doutrina constitucional. Procedemento de indagación do grao de impregnación alcohólica.57. Estrutura económica e social de Galicia: demografía, economía, servizos públicos, sociedade civil, novas tecnoloxías, patrimonio ecolóxico, social e cultural.58. Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos.59. Minorías étnicas e culturais. Racismo e xenofobia. Actitude policial ante a sociedade intercultural. A policía como servizo á cidadanía. Colaboración con outros servizos municipais.60. Igualdade de oportunidades de homes e mulleres: conceptos básicos; socialización e igualdade; políticas públicas de igualdade de xénero.61. Comunicación: elementos, redes, fluxos, obstáculos. Comunicación con superiores e subordinados. Dirección de equipos de traballo. Concepto e características do mando: funcións, estilos, metodoloxía; relación cos subordinados; técnicas de dirección e xestión de reunións.62. Toma de decisións: proceso, deberes cara á organización; poder e autoridade.63. A policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión.64. Responsabilidade no exercicio profesional. Principio de xerarquía e subordinación. Relacións interpersoais. Integridade e imparcialidade. Consideración ética da dirección de persoal.65. Deontoloxía profesional. Código de conduta para funcionarios encargados de facer cumprir a lei. Declaración do Consello de Europa sobre a policía. Principios básicos de actuación policial desde a perspectiva deontolóxica.” Documento asinado dixitalmente na marxe.